ดูสถาการณ์วันที่ 15 ก่อนลุ้นเพราะเป็นแนวต้านสำคัญ
อาทิตย์ที่แล้ว เราพูดถึงแนวต้านวันที่ 10 ซึ่งถึงแม้ยังไม่มีการแกว่งลงมากจากแนวต้าน และ SET
30 ต.ค. 2565

อาทิตย์ที่แล้ว เราพูดถึงแนวต้านวันที่ 10 ซึ่งถึงแม้ยังไม่มีการแกว่งลงมากจากแนวต้าน และ SET 
แค่ชะลอก็ยังไม่ถือว่าพ้นเขตเสี่ยง และอาทิตย์นี้ก็จะมีแนวต้านสำคัญอีก เมื่อดูจากหมวดธนาคารวันที่ 15 โดยรวมถ้า SET ยังไม่สามารถทะลุ 990 ขึ้นมา พร้อมด้วย SET50 ทะลุ 706 ก็ยังถือว่า SET ยังไม่ทะลุแนวต้านดังกล่าว และการลุ้นจึงควรอยู่ในวงจำกัดไปก่อน 
เพื่อจะให้เข้าใจแนวต้านอาทิตย์นี้ วันที่ 15 ให้สังเกตแนวต้าน 81 วันในรูป และความเสี่ยงที่จุด P Q และ R ที่เคยเกิดขึ้น ซึ่งเราจะเผชิญแนวต้านอีกครั้งอาทิตย์นี้ แต่ถ้า SET และ SET50 ทะลุด่านด้านบนที่พูดถึงขึ้นมาได้ ก็มีลุ้นว่าเราจะฝ่าด่านแนวต้านทาง Cycle Resistance วันที่ 10-15 ได้ ในกรณีนั้นก็เพิ่มวงเงินในการลุ้นได้ 
ในหุ้นหลักบ้านเรา SET50 พยายามแกว่งสู้ที่เขตแนวต้าน โดยสถานการณ์ก็ยังเป็นลักษณะ HiRiskHiReturn ซึ่งยังต้องเฝ้าระวังและคอย Update ต่อไป สถานการณ์อาจดูดีขึ้น ถ้า SET50 ทะลุด่าน 688 696 และ 706 ขึ้นมาได้ ในทางกลับกันอาจดูเสี่ยงขึ้น ถ้าแนวรับแถวๆ 666 และ 656 ยืนไม่อยู่ ระหว่างนี้อาจยังพอเลือกดูเป็นตัวๆ ได้ ตามที่มี Update ใน Daily Market Timing 
นอกจากนี้ อาจดูเป็นตัวๆ ระหว่างที่รอดูหุ้นหลักอยู่นั้น หุ้นเป็นตัวๆ ในหมวดอื่นๆ ก็ยังดูมีลุ้น เช่น ADVANC ทะลุ 142-143 และ 146 ได้อาจต่อไป 155 DTAC ทะลุ 78.50 ได้อาจฝ่าด่าน 80 ขึ้นไป 86 หรือสูงกว่านั้น หุ้นรับเหมา เช่น ITD อาจลุ้นต่อไป 4.06 -4.24 และ/หรือ 4.44 STEC ดูด่านที่ 12.60 CK ทะลุ 7.85 ได้อาจต่อไป 8.458.50 หรือสูงกว่านั้น และอื่นๆ เช่น SCC HMPRO GLOBAL CPALL CPF ที่จะมี Update ใน Daily Market Timing 
เรื่องทองนั้น ทองโลกมีลุ้นซิกแซ็กขึ้นต่อทะลุด่านที่ 1,803 เหรียญสหรัฐ ได้อาจต่อไปทดสอบ 1,835 เหรียญสหรัฐ และ/หรือ 1,880 เหรียญสหรัฐ แนวรับกรณีแกว่งมีที่ 1,750 เหรียญสหรัฐ 1,737-1,730 เหรียญสหรัฐ และ 1,700 เหรียญสหรัฐ สำหรับทองบ้านเรานั้น มีด่านที่ 26,390 บาท ทะลุมีลุ้นรีบาวด์ขึ้นต่อไปทดสอบ 27,170 บาท และ/หรือ 27,520 บาท แนวรับมีที่ 25,800-25,600 บาท 25,200 บาท และ 24,880 บาท